_:n414900cab7214947a0896e86f0a49793xb0
<http://schema.org/articleBody>
"Поштовани студенти, професори и поштована академска заједницо,\r\nСа великим задовољством објављујемо да Департман за комуникологију и новинарство ове године обележава две деценије успешног рада! \r\nПоследња недеља маја месеца биће посвећена обележавању овог јубилеја када ћемо организовати низ догађаја како бисмо прославили двадесетогодишњицу.\r\nОвим поводом ће 28. маја бити одржана Свечана академија&amp;nbsp;са почетком у 13 часова, у амфитеатру 21. У оквиру академије биће приказан кратки филм о историји Департмана и одржана трибина са професорима и сарадницима који су његов део од самог оснивања. Поред тога, као део овог свечаног догађаја, биће приказан и кратки видео филм који су креирали наши студенти, а који приказује један дан студента новинарства/комуникологије.\r\nДо краја поменуте недеље, два догађаја од међународног значаја обележиће Недељу Департмана. У среду, 29. маја, уз подршку фондације Hanns-Seidel-Stiftung и OEBS-a, биће отворен Међународни фестивал студената новинарства &quot;Оn the Record&quot; који представља платформу за уметничко и креативно изражавање. На конкурс је пристигло око 70 студентских радова из Србије, Македоније, Словеније, Хрватске, Босне и Херцеговине. Преко 30 студената из Тузле, Сарајева, Загреба, Штипа, Марибора, Београда, Новог Сада и Ниша имаће прилику да се такмичи.\r\nУз подршку Министарства културе Републике Србије и OSCE-a, 30. и 31. маја биће одржана међународна научна конференција &quot;Медији и изазови савременог друштва 2024&quot; у хибридном формату. Конференција ће окупити преко 60 учесника из различитих крајева света, укључујући Србију, Босну и Херцеговину, Хрватску, Македонију, Бугарску, Румунију, Аустрију, Немачку, Француску, Италију, Шпанију, Белгију, Мароко и Сједињене Америчке Државе.\r\nПозивамо све заинтересоване да нам се придруже и заједно са нама обележе овај важан јубилеј. "
<https://portal.filfak.ni.ac.rs/vesti/item/2324-dvadeset-godina-rada-departmana-za-komunikologiju-i-novinarstvo>